open-index/open-wikipedia-markdown huggingface dataset:
Bhatarsaigh

**Bhatarsaigh** () on Ulko-Hebridien saariryhmän eteläisin asuttu saari Skotlannissa. Saarelta on siltayhteys suuremmalle Barran saarelle. Vuonna 2001 Bhatarsaigh'lla oli 53 asukasta, ja heistä 56,4 prosenttia puhui gaelin kieltä.

## Lähteet

## Aiheesta muualla
Malawinsena

**Malawinsena** on Malawissa puhuttu bantukieli, jota puhuu äidinkielenään  ihmistä. Se kuuluu bantukielten itäiseen haaraan ja on läheistä sukua senan, barwen, nyungwen ja phimbin kielille.

## Lähteet
Ratsumieskilta

**Ratsumieskilta Ry** on suomalaisia ratsuväkiperinteitä ylläpitävä yhdistys. Sillä on paikallisia jaostoja: Helsingin Eskadroona, Joensuun Eskadroona, Keski-Suomen Eskadroona, Kouvolan Eskadroona, Lahden Eskadroona, Lappeenrannan Eskadroona, Lempäälän Seudun Eskadroona, Ratsukoulun Eskadroona ja Uudenmaan Eskadroona.

Ratsumieskilta Ry:n lisäksi toimii Tampereen Seudun Ratsuväenkilta ry.

Ratsumieskillan Eskadroonat ja Tampereen Seudun Ratsuväenkilta asettavat ratsukoita käyttöön Suomen puolustusvoimien virallisiin paraateihin sekä tukevat elokuvien ja televisiosarjojen ohjausta. Ratsukkoja on ollut mm. televisiosarjassa Hovimäki sekä elokuvissa Ilomantsin torjuntataistelut, Käsky, Lupaus, Raja 1918, Sauna ja Täällä Pohjan tähden alla. 

## Katso myös

* Suomen ratsuväki

## Lähteet
Laura Koskela

**Laura Koskela** (s. 28. huhtikuuta 1977) on suomalainen aktiiviuransa lopettanut koripalloilija.

Tampereen Pyrinnön kasvatti Koskela teki naisten SM-sarjadebyyttinsä kasvattajaseurassaan kaudella 1994–1995 ja pelasi Pyrinnössä SM-sarjaa viiden kauden ajan. Pyrinnön jälkeen hän siirtyi kolmen kauden ajaksi Ruotsiin, KFUM Uumajan joukkueeseen ja sieltä kuuden kauden ajaksi pääsarjassa pelanneeseen BC Nokiaan, jossa voitti yhden Suomen mestaruuden, yhden SM-pronssin ja cup-hopean. Pääsarjauransa jälkeen Koskela pelasi vielä I-divisioonaa kaksi kautta Pyrinnössä ja kaksi kautta Nokialla.

Koskelan kaksoissisko Lotta Toivonen (o.s. Koskela) on myös koripallon Suomen mestari.

## Saavutukset
* Suomen mestaruus 2005
** SM-pronssia 2006
* Suomen cupin hopeaa 2005

## Lähteet
* Laura Koskela  baskethotel.com

### Viitteet
Sasakin kieli

**Sasak** on Lombokin saarella Indonesiassa asuvien sasakien puhuma malaijilais-polynesialainen kieli. Sitä puhuu äidinkielenä 2,1 miljoonaa ihmistä. Sasakin lähimmät sukulaiskielet ovat bali ja sumbawa.

Sasakia kirjoitetaan laajennetulla versiolla balilaisesta kirjaimistosta. Myös latinalaista kirjaimistoa käytetään.

## Fonologia

### Vokaalit

Lähde:

### Konsonantit

Foneemi [k] voi realisoitua myös [q]:na.

Lähde:

## Lähteet
Lotta Toivonen

**Lotta Toivonen** (o.s. *Koskela*; s. 28. huhtikuuta 1977) on suomalainen aktiiviuransa lopettanut koripalloilija.

Tampereen Pyrinnön kasvatti Toivonen teki naisten SM-sarjadebyyttinsä kasvattajaseurassaan kaudella 1993–1994 ja pelasi Pyrinnössä SM-sarjaa viiden kauden ajan. Pyrinnön jälkeen hän siirtyi viiden kauden ajaksi Pussihukkiin, missä voitti SM-pronssia keväällä 1999, ja sen jälkeen kolmeksi kaudeksi Panttereihin, minä aikana hän saavutti kaksi Suomen mestaruutta, yhden SM-hopean ja Suomen cupista yhden mestaruuden sekä hopean. Vuodet 2006–2012 Toivonen pelasi I-divisioonaa Torpan Poikien reservijoukkueessa.

Toivosen kaksoissisko Laura Koskela on myös koripallon Suomen mestari.

## Saavutukset
* Suomen mestaruus 2004 ja 2006
** SM-hopeaa 2005
** SM-pronssia 1999
* Suomen cup 2003
** Suomen cupin hopeaa 2004

## Lähteet
* Lotta Toivonen  baskethotel.com

### Viitteet
Ossi Heinänen

**Ossi Heinänen** (s. 1973, Helsinki) on Plan International Suomen pääsihteeri.

Heinänen on aiemmin työskennellyt muun muassa lasten ja nuorten hyvinvointia edistävissä järjestöissä. Hän on toiminut Nuori Suomi ry:n kehitysjohtajana ja Your Move -suurtapahtuman johtajana sekä johtanut myös Mannerheimin Lastensuojeluliiton nuorisotyötä.

Lisäksi hän on toiminut useissa lasten ja nuorten asemaa edistävistä luottamustoimissa.

## Lähteet
Stefan Hell

**Stefan W. Hell** (1962, Arad, Romania) on saksalainen fyysikko, joka tunnetaan mikroskopiatutkimuksista. Hell on yksi Max Planck Institute for Biophysical Chemistryn johtajista ja toimii myös saksalaisessa syöpätutkimuskeskuksessa Deutsches Krebsforschungszentrumissa. Hänelle myönnettiin Nobelin kemianpalkinto vuonna 2014 yhdessä Eric Betzigin ja William Moernerin kanssa erittäin korkean resoluution fluoresenssimikroskopian kehittämisestä.

Hell opiskeli fysiikkaa Heidelbergin yliopistossa Saksassa ja väitteli tohtoriksi vuonna 1990. Tämän jälkeen hän työskenteli tutkijana Siegfried Hunklingerin tutkimusryhmässä ja kiinnostui fluoresenssimikroskopiamenetelmien resoluution parantamisesta. Vuosina 1991&ndash;1993 Hell toimi tutkijana European Molecular Biology Laboratoryssa ja kehitti konfokaalimikroskopiamenetelmiä ja erityisesti niin kutsuttua 4Pi-mikroskopiaa. Vuonna 1993 Hell siirtyi Turun yliopistoon lääketieteellisen fysiikan laitokselle, jossa hän johti fluoresenssimikroskopiaa tutkivaa tutkimusryhmää. Hell oli kiinnostunut kehittämään tekniikoita, joilla olisi hyvin korkea resoluutio ja soveltuisi biologisten systeemien tutkimukseen. Tähän tarkoitukseen soveltuvan laitteiston tulisi ylittää Ernst Abben muotoileman diffraktiorajan. Turussa ollessaan Hell kehitti stimuloidun emissio-depleetiomikroskopian (STED-mikroskopia) teoreettisen periaatteen ja osoitti, että käyttämällä fluoresenssitekniikkaa tällä laitteistolla päästäisiin hyvin korkeaan resoluutioon. Hell palasi Saksaan vuonna 1997 ja perusti nanofotoniikan laitoksen Max Planck -instituuttiin Heidelbergiin. Vuonna 2002 hänestä tuli laitoksen johtaja. 

Hellille on myönnetty lukuisia palkintoja hänen työstään. Hän sai kansainvälisen optiikan komission ICO:n palkinnon vuonna 2000, Otto Hanh -palkinnon vuonna 2009, Lise Meitner -palkinnon ja Körberin eurooppalaisen tiedepalkinnon vuonna 2011 sekä Kavli-palkinnon nanotieteessä vuonna 2014.

## Lähteet
Senan kieli

**Sena** on Mosambikissa puhuttu bantukieli, jota puhuu äidinkielenään 1,3 miljoonaa ihmistä. Kieli kuuluu bantukielten itäiseen haaraan ja on läheistä sukua barwen, nyungwen, phimbin ja malawinsenan kielille.

## Lähteet
Kaisa Anttila

**Kaisa Anttila** (s. 9. toukokuuta 1968) on suomalainen aktiiviuransa lopettanut koripalloilija.

Anttila edusti koko naisten SM-sarjauransa, joka kesti viisi kautta vuosien 1983–1991 välillä, ajan Tampereen Pyrintöä voittaen Suomen mestaruuden vuosina 1984 ja 1986. Anttilan tilastollisesti paras kausi oli kausi 1990–1991, jonka hän pelasi 10,9 pisteen ja 3,3 levypallon ottelukohtaisilla keskiarvoilla.

## Saavutukset
* Suomen mestaruus 1984 ja 1986

## Lähteet
* Kaisa Anttila  baskethotel.com

### Viitteet
Samarianaramea

**Samarianaramea** on samarialaisten muinoin puhuma aramean muoto. Kieli menetti viimeiset äidinkieliset puhujansa 900- ja 1100-lukujen välissä, mutta sitä käytetään samarianheprean tavoin yhä jumalanpalveluskielenä. Nykyisin samarialaiset puhuvat äidinkielenään joko hepreaa tai arabiaa.

## Lähteet
William Moerner

**William Esco (W. E.) Moerner** (s. 1953 Pleasanton, Kalifornia, Yhdysvallat) on yhdysvaltalainen fysikaalinen kemisti. Moerner toimii kemian ja sovelletun fysiikan professorina Stanfordin yliopistossa ja hänen tutkimusryhmänsä tutkii biokemiallisia prosesseja käyttäen hyväkseen laserspektroskopiaa ja fluoresenssimikroskopiaa. Näin voidaan tutkia yksittäisiä molekyylejä. Moernerille myönnettiin Nobelin kemianpalkinto vuonna 2014 yhdessä Eric Betzigin ja Stefan Hellin kanssa erittäin korkean resoluution fluoresenssimikroskopian menetelmien kehittämisestä. 

Moerner valmistui filosofian tohtoriksi Cornellin yliopistosta vuonna 1982. Moernerin tutkimukset koskevat muun muassa fluoresenssimikroskopiaa tiheässä väliaineessa. Vuonna 1989 julkaistussa tutkimuksessaan hän totesi, että menetelmällä on mahdollisuus tutkia yksittäisiä fluoresoivia molekyylejä ja onnistui tutkimaan yksittäisten pentaseenimolekyylien fluoresenssia p-terfenyylikiteissä nestemäisen heliumin lämpötilassa. Moerner oli ensimmäinen, joka tutki tällä tavoin yksittäisiä molekyylejä. Myöhemmin Moerner tutki fluoresenssimikroskopiamenetelmillä muun muassa vihreää fluoresoivaa proteiinia.

Moerner on voittanut Wolfin palkinnon kemiasta vuonna 2008.

## Lähteet
Käpälikkö (albumi)

**Käpälikkö** on Tuure Kilpeläinen ja Kaihon Karavaani -yhtyeen neljäs studioalbumi. Se julkaistiin 3. lokakuuta 2014.

Albumi poikkeaa muista levyistä siten, että sävellystyöhön ovat osallistuneet myös muut Kaihon Karavaani-yhtyeen jäsenet. Tuure Kilpeläisen kappaleista suurin osa on Tuuren sanoittamia, lisäksi levy sisältää Eino Leinon runoon *[[Hymyilevä Apollo]]* perustuvan kappaleen. Levyllä on virsikoraalimeininkiä ja lisäksi levyllä on vaikutteita reggaesta, iskelmästä, popista, vanhasta soulmusiikista sekä slaavilaisesta ja afrikkalaisesta musiikista. 

Levyn kappale "Maassa maan tavalla" piikittelee Kilpeläisen mukaan perussuomalaisten kantoja. Kappale esitettiin toukokuussa 2014 Lovea kehiin-konsertissa joka oli kunnianosoitus Love Records -levy-yhtiölle ja sen lahjakkaille artisteille.

Albumi debytoi Suomen virallisen listan sijalla 3. Se pysyi listalla yhteensä 13 viikkoa.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Keskisuomalainen: *positiivinen*
* Soundi: 

## Lähteet
Eric Betzig

**Eric Betzig** (1960, Ann Arbor, Michigan, Yhdysvallat) on yhdysvaltalainen fyysikko, joka tunnetaan spektroskopiatutkimuksista. Betzig toimii tutkimusryhmän johtajana Howard Hughesin lääketieteellisessä instituutissa Ashburnissa Virginiassa. Betzigille myönnettiin Nobelin kemianpalkinto vuonna 2014 yhdessä Stefan Hellin ja William Moernerin kanssa erittäin korkean resoluution fluoresenssimikroskopian kehittämisestä.

Betzig väitteli tohtoriksi Cornellin yliopistosta vuonna 1988. Betzig on kehittänyt mikroskopiamenetelmien erotuskykyä. Hän on tutkinut muun muassa proteiineja kuten vihreää fluoresoivaa proteiinia ja lysotsyymejä fluoresenssimikroskopiatekniikoilla.

## Lähteet
Elämäsi parhain aika

**Elämäsi parhain aika** (*The Time of Your Life*, suomeksi myös nimillä *Tämä elämäsi aika*, *Elämä on leikki* ja *Elämän liekki*) on yhdysvaltalaisen William Saroyanin kirjoittama viisinäytöksinen näytelmä vuodelta 1939. Se on ensimmäinen näytelmä, joka voitti sekä Pulitzer-palkinnon että New York Drama Critics’ Circlen palkinnon. Näytelmä kantaesitettiin 25. lokakuuta 1939 New Yorkin Booth-teatterissa. Näytelmän on ensimmäisenä suomentanut Toini Aaltonen vuonna 1942.

## Pääroolit
* Joe, varakas ja hyväsydäminen tyhjäntoimittaja
* Tom, Joen ihailija, oppipoika, juoksupoika ja ystävä
* Kitty Duval, nuori prostituoitu joka haaveilee paremmasta
* Nick, kapakan omistaja
* Arab, itämainen filosofi ja huuliharpunsoittaja
* Kit Carson, vanha intiaanitaistelija
* McCarthy, sivistynyt satamajätkä
* Krupp, McCarthyn nuoruudenystävä, satamapoliisi joka vihaa työtään muttei keksi muutakaan
* Harry, joka yrittää saada ihmiset nauramaan muttei onnistu
* Wesley, musta poika joka soittaa hienosti boogie-woogieta pianolla
* Willie, marmorikuulapeliriippuvainen
* Dudley, nuori rakastunut mies
* Elsie, sairaanhoitaja, Dudleyn rakas
* Lorene, epäviehättävä nainen
* Mary L., onneton nainen

## Juoni
Mukava ja varakas Joe istuu Nickin kapakassa, kannustaa muitakin asiakkaita olemaan juuri niin erikoisia kuin ovat ja auttaa heitä pyrkimyksissään. 

Saroyan käytti Nickin kapakan esikuvana Izzy Gomezin ravintolaa San Franciscossa, jossa hänellä oli tapana käydä.

## Esityshistoriaa
*The Time of Your Life* on alkuperäistuotannon jälkeen tuotu Broadwaylle kolmasti: vuonna 1940, vuonna 1969 John Hirschin ohjaamana ja 1975 Jack O’Brienin ohjaamana.

Maaliskuussa 1972 näytelmä sai ensi-iltansa Huntington Hartford Theaterissa Los Angelesissa, ohjaajana Edwin Sherin ja näyttelijöinä muiden muassa Henry Fonda, Richard Dreyfuss, Ron Thompson, Gloria Grahame, Strother Martin, Jane Alexander, Richard X. Slattery ja Pepper Martin.

## Elokuva- ja tv-sovituksia
Vuonna 1948 H. C. Potter ohjasi näytelmän elokuvaksi *[[Vain yksi vuorokausi]]*, rooleissa muun muassa James Cagney (Joe) ja hänen sisarensa Jeanne Cagney (Kitty Duval). Vuonna 1958 näytelmä esitettiin Tom Donovanin ohjaamana suorana televisioesityksenä, mukana muun muassa Jackie Gleason.

Suomessa Jotaarkka Pennanen ohjasi teoksen televisionäytelmäksi *Elämäsi parhain aika* vuonna 1978. Se ensiesitettiin Yle TV1-kanavalla 28. syyskuuta 1978. Rooleissa nähdään Eeva-Maija Haukinen (Kitty), Kari Franck (Joe), Svante Martin (Tom), Martti Tschokkinen ja Eero Ahre (merimies). Pennanen ohjasi näytelmän myös Tampereen Teatteriin 1994.

## Palkintoja
* 1939 New York Drama Critics' Circle Best Play
* 1940 Pulitzer Prize for Drama

## Lähteet
Sangun kieli (Tansania)

**Sangu** on Tansaniassa puhuttu bantukieli. Sitä puhui vuonna 1987 äidinkielenään  ihmistä. Sangu kuuluu Etelä-Tansanian ylänköbantukielten ryhmään ja sen läheisiä sukulaiskieliä ovat muun muassa vwanji, manda, bena ja hehe.

## Lähteet
Sangu

**Sangu** voi tarkoittaa seuraavia asioita ja henkilöitä:
*sangu, Tansaniassa puhuttu bantukieli
*sangu, Gabonissa puhuttu bantukieli
*James Dominic Sangu, tansanialainen piispa.
Saho

**Saho** on kuušilainen kieli, jota puhutaan Eritreassa ja Etiopiassa. Se on läheistä sukua afarin kielelle. Sahoa puhuu äidinkielenään 220&nbsp;000 ihmistä.

## Lähteet
Shalkis

**Shalkis** oli saksalaisen liikemiehen Spiesenin salakuljetusalus, jolla kuljetettiin spriitä Itämerellä. Alus oli alun perin Saksan keisarikunnan laivaston ensimmäisen maailmansodan päätyttyä romutettavaksi määrätty sukellusvene.

## Hankinta
Hampurilainen liikemies Spiesen osti ensimmäisen maailmansodan jälkeen romutettavaksi määrätyn sukellusveneen, josta poistettiin aseistus ja madallettiin kansirakennelmia. Spiesenin tavoitteena oli rakentaa ylivertainen spriin salakuljetusalus. Aluksen tankkeihin mahtui 20&nbsp;000 litraa spriitä. *Shalkikseksi* nimettynä alus purjehti Kreikan lipun alla.

## Salakuljetus
Vaikka *Shalkiksen* tekniikka ja uusi käyttötarkoitus ei enää mahdollistanut sukeltamista, sitä oli vaikea havaita. Jo kohtalainen aallokko vaikeutti aluksen havainnointia tähystyksessä. Aluksella tiedetään tehneen useita matkoja Pohjanlahdelle. Norjalaisen kauppa-aluksen miehistö näki sen lokakuussa 1928 Kemin edustalla majakkalaiva Plevnan läheisyydessä. Ruotsin rannikkovartiosto pidätti aluksen kertaalleen, mutta joutui vapauttamaan sen todisteiden puutteessa. Salakuljetusmateriaalia ei tuolloin löytynyt.

Alus kuitenkin upposi törmättyään kreikkalaisen *Attinan* kanssa. Sen kahdeksanhenkinen miehistö (puoliksi virolainen, puoliksi saksalainen) pelastettiin Tallinnaan 31. joulukuuta 1928.

## Lähteet
* 

### Viitteet
Jesse Virtanen

**Jesse Virtanen** –nimisiä henkilöitä ovat:

* Jesse Virtanen, suomalainen koripalloilija
* Jesse Virtanen, suomalainen jääkiekkoilija
* Jesse Virtanen, suomalainen kilpapyöräilijä
Joni Jouhkimainen

**Joni ”Jouhki” Jouhkimainen** (s. 19. toukokuuta 1991) on suomalainen pokeriammattilainen. Hän sijoittui kolmanneksi European Poker Tourin (EPT) Barcelonan osakilpailussa elokuussa 2012.

Jouhkimainen on menestynyt erityisesti turnauspokerissa. Hän oli vuoden 2013 Global Poker Indexin julkaisemalla listalla korkeimmalle sijoittunut suomalainen.

## Muuta

Menestyksekkään pokeriuran johdosta Jouhkimainen oli Arto Nybergin vieraana 21.10.2012.

Jouhkimainen harrastaa alamäkiluistelua. Lajin pariin houkutteli Jouhkimaisen isoveli Miikka Jouhkimainen.

## Lähteet
*http://www.globalpokerindex.com/rankings/finland/100/
* http://www.pokerlistings.fi/2012-oli-joni-jouhkimaisen-laepimurto-livepokerissa-49193 
* http://www.iltasanomat.fi/pokeri/art-1288613129082.html 
* http://pokerdb.thehendonmob.com/player.php?a=r&n=145599
* http://pokerdb.thehendonmob.com/ranking/229/#50
* http://www.iltasanomat.fi/pokeri/art-1288725949877.html 

### Viitteet

## Aiheesta muualla
*http://www.pokerisivut.com/news/video-joni-jouhkimainen-arto-nybergin-vieraana.html 
*http://yle.fi/elavaarkisto/artikkelit/pokeriammatilaiselta_vaaditaan_viileytta_ja_pelisilmaa_105239.html#media=105244
*http://www.iltasanomat.fi/pokeri/art-1288682240299.html
Mika Marttila

**Mika Marttila** (s. 28. tammikuuta 1966) on suomalainen jääkiekkovalmentaja, joka toimii Suomen alle 18-vuotiaiden jääkiekkomaajoukkueen päävalmentajana.

## Ura
Marttila aloitti Kiekko-Espoon valmennuspäällikkönä vuonna 1992. Hän kuului yhteensä seitsemänä seuran A-junioreiden valmennusryhmään. Marttila nousi seuran SM-liigajoukkueen apuvalmentajaksi kaudella 1999–2000, jolloin hän toimi peräti kolmen päävalmentajan alaisuudessa; Jukka Holtarin, Jari Härkälän ja Sakari Pietilän. Kaudella 2000–2001 Marttila toimi Timo Tuomen apuvalmentajana. Ensimmäinen kausi päättyi SM-liigan seitsemänteen ja toinen yhdeksänteen sijaan.

Kaudeksi 2003–2004 Marttila siirtyi Suomen alle 18-vuotiaiden maajoukkueen valmentajaksi. Vuoden 2003 U-18 Junior World Cupissa joukkue oli seitsemäs, kuten myös kevään 2004 maailmanmestaruuskilpailuissa. Kolme seuraavaa kautta Marttila valmensi alle 16-vuotiaiden maajoukkuetta ja seurajoukkuetasolla Jäähongan junioreita, mutta kaudeksi 2008–2009 hän palasi taas alle 18-vuotiaiden maajoukkueen valmentajaksi. Syksyn 2008 Ivan Hlinkan muistoturnaus päättyi neljänteen sijaan Suomen hävittyä pronssiottelun Ruotsille niukasti lukemin 2–3. Kevään 2009 alle 18-vuotiaiden maailmanmestaruuskilpailut päättyivät puolestaan pronssiin.

Kauden 2010–2011 Marttila valmensi taas alle 16-vuotiaiden ja kauden 2011–2012 alle 17-vuotiaiden maajoukkuetta. Kaudeksi 2012–2013 hän palasi taas alle 18-vuotiaiden maajoukkueen päävalmentajaksi. Syksyn 2012 Ivan Hlinkan muistoturnaus  päättyi hopeaan ja kevään 2013 maailmanmestaruuskilpailut pronssiin. Marttila palasi joukkueen päävalmentajaksi taas yhden välivuoden jälkeen kaudeksi 2014–2015. Suomi sijoittui syksyn 2014 Ivan Hlinkan muistoturnauksessa viidenneksi. Kevään 2015 alle 18-vuotiaiden maailmanmestaruuskilpailut päättyivät hopeaan.

Syyskuussa 2014 Blues erotti Marttilan valmennuspäällikön tehtävistä taloudellisiin syihin vedoten. Kaudeksi 2015–2016 hänet palkattiin Jokereiden A-nuorten päävalmentajaksi. Joukkue voitti A-nuorten SM-liigan runkosarjan, mutta Jokereiden kausi päättyi kuitenkin puolivälieriin. Kaudella 2017–2018 hän toimi alle 17-vuotiaiden maajoukkueen päävalmentajana.

## Lähteet
Kobanê

**Kobanê**, virallisesti **Ayn al-Arab**, (kur. *Kobanê* tai *Kobanî*, , عين العرب) on kaupunki Syyrian pohjoisosassa Aleppon maakunnassa. Se on Kobanên (Ayn al-Arabin) piirikunnan hallintokeskus. Vuoden 2014 väestönlaskennassa kaupunkiin kirjattiin 44&nbsp;821 ja koko piirikuntaan 192&nbsp;513 asukasta.

Kaupunki sijaitsee aivan Turkin rajalla, noin 10 kilometrin päässä rajan toisella puolella olevasta Suruçin kaupungista. Kobanên väestö koostuu kurdeista, arabeista, syyrianturkkilaisista sekä armenialaisista. Uskonnoltaan he edustavat sunnalaisia ja Syyrian kristittyjä.

## Historia
Kaupunki syntyi turkkilaisen Konyan ja Irakin pääkaupungin Bagdadin yhdistävän Bagdadin rautatien varrelle vuonna 1915. Paikalle oli kolme vuotta aikaisemmin valmistunut rautatieasema, jonka ympäristöön asettui armenialaisten kansanmurhaa paenneita pakolaisia ja pian myös lähialueiden kurdeja. Vuonna 1921 kaupunki jakautui kahtia, kun rautatietä pitkin vedettiin Syyrian ja Turkin välinen rajalinja. Pohjoispuolen asumukset kuuluvat nykyään Suruçin kaupunkiin Mürşitpınar-nimisenä kylänä.

## Isis-järjestön hyökkäys

Syyrian sisällissodan aikana heinäkuussa 2012 kaupungin hallinta siirtyi kurdien YPG-joukkojen hallintaan. Vuonna 2014 se julistettiin Syyrian Kurdistaniin kuuluvan Kobanên kantonin hallinnolliseksi keskukseksi. Saman vuoden syyskuussa alkoi niin sanottu Kobanên taistelu, kun ääri-islamilainen Isis-järjestö hyökkäsi kaupunkiin. Kaupunkia puolustavat useat kurdijärjestöt sekä Vapaan Syyrian armeija, joukossa on muun muassa Turkista saapuneita Kurdistanin työväenpuolueen taistelijoita. Länsivalloista Yhdysvallat on tukenut puolustustaistelua ilmaiskuin. Piirityksen johdosta tuhansia kaupungin asukkaita on paennut Turkin puolelle.


Coalition Airstrike on ISIL position in Kobane.jpg|Ilmaisku Kobanêen 19. marraskuuta 2014.

## Lähteet

## Aiheesta muualla
Jesse Virtanen (koripalloilija)

**Jesse Virtanen** (s. 4. helmikuuta 1995) on suomalainen koripalloilija.

## Pelaajaura

Salon Vilppaan kasvatti Virtanen teki ensiesiintymisensä miesten pääsarjatasolla kasvattajaseurassan kaudella 2012–2013, kun hän 6. lokakuuta 2012 pääsi kentälle 28 sekunniksi Korikobria vastaan. Ensimmäiset pääsarjapisteensä Virtanen teki samana vuonna 3. marraskuuta onnistuttuaan kolmen pisteen heitossa Kouvoja vastaan. Hän pelasi saman kauden aikana vielä yhdessä ottelussa, jossa otti yhden levypallon. Kaudella 2013–2014 Virtanen esiintyi Vilppaan edustusjoukkueessa 12 ottelussa noin kolme ja puoli minuuttia ottelua kohden. Hän teki otteluissaan keskimäärin 1,2 pistettä, otti 0,3 levypalloa ja antoi 0,3 syöttöä per ottelu. Vilppaan lisäksi Virtanen pelasi kauden aikana I divisioona B:ssä PeU Basketin joukkueessa 8,5 pisteen, 1,5 levypallon ja 0,6 syötön ottelukohtaisilla keskiarvoilla. Virtanen jatkaa Vilppaassa myös kaudella 2014–2015.

## Lähteet
* Jesse Virtanen  baskethotel.com
* Jesse Virtanen basketball profile eurobasket.com 

### Viitteet
Hero (televisiokanava)

**Hero** on Nelonen Median televisiokanava, joka aloitti lähetyksensä 10. marraskuuta 2014. Heron kohderyhmänä ovat nuoret aikuiset. Antenniverkossa Hero näkyy C-kanavanipun lähetysalueella kanavapaikalla 14, kaapelitelevisioverkossa se on saatavilla lähes koko maassa.

## Historia
Nelonen Media tiedotti lokakuussa 2014 uuden mainosrahoitteisen Hero-kanavan perustamisesta. Kanavan ohjelmiston kerrottiin koostuvan kansainvälisistä televisiosarjoista ja menestyselokuvista, ja uutuutena Hero tarjoaisi mahdollisuuden katsoa sarjoja saman päivän aikana useita jaksoja peräkkäin tai monena peräkkäisenä päivänä.

Alun perin Hero esitti ohjelmistoa vain iltaisin kello 18–01 välillä sekä antenni- että kaapeliverkossa. Kaapeliverkossa kanavan lähetysaika laajeni käsittämään myös alkuiltapäivän ja aamuyön tunnit 1. syyskuuta 2015 alkaen. Toimiluvasta johtuen antenniverkossa Heron lähetysaika säilyi entisellään. Hero siirtyi kanavanippuun C 1. heinäkuuta 2023 ja 1. heinäkuuta 2024 lähtien Hero on esittänyt ohjelmistoa antenniverkossa klo 00—01.

## Ohjelmistoa
*Amerikan rajavartijat
* ''Beauty and the Beast''
* ''Blindspot''
* ''Breaking Bad''
* ''Bunheads''
* ''Californication''
* ''Common Law''
* ''Damages''
* ''Deadwood''
* ''Dexter''
* ''Drop Dead Diva''
* ''Falling Skies''
* ''Fargo''
* ''Happy Endings''
* ''Havaiji 5-0''
* ''Holmes NYC''
*Hyvät ja huonot uutiset
* ''Kylmä rinki''
* ''Los Angelesin tatuointitarinat''
* ''Mad Men''
* ''Missing''
* 
* ''Nurse Jackie''
* ''NYC 22''
* ''Olipa kerran''
* ''Paluu pulpettiin''
*Pilanpäiten
* ''Red Widow''
* ''River''
* ''Under the Dome''
Heron ohjelmia on mahdollista katsoa myös Ruudussa.

## Lähteet
Fjodor Bogdanovski

**Fjodor Fjodorovitš Bogdanovski** (, 16. huhtikuuta 1930 Tverin alue, Venäjän SFNT – 2. lokakuuta 2014 Pietari, Venäjä) oli urheilu-urallaan Neuvostoliittoa edustanut painonnostaja, olympiavoittaja ja Euroopan mestari.

MM-kilpailuista Bogdanovski saavutti vuosina 1954–1959 viisi hopeamitalia häviten aina yhdysvaltalaisnostajalle. Kesken hopeaputkensa Bogdanovski koki kuitenkin uransa huipentuman Melbournen kesäolympialaisissa 1956, kun hän onnistui kukistamaan yhdysvaltalaiskilpailijansa ja voitti 75 kg:n painoluokassa olympiakultaa. Euroopan mestaruuksia Bogdanovskille kertyi neljä kappaletta.

Bogdanovski kuoli Pietarissa 2. lokakuuta 2014, 84-vuotiaana.

## Lähteet

* 

### Viitteet
Vegas vie voiton

**Vegas vie voiton** (*National Lampoon’s Vegas Vacation*) on vuonna 1997 valmistunut komediaelokuva, ja neljäs osa *[[National Lampoon]]in [[Faijalla hommat hanskassa|Vacation]]* -sarjassa. Elokuvan on ohjannut Stephen Kessler ja käsikirjoittanut Elisa Bell. Pääosia näyttelevät edellisten osien tapaan Chevy Chase ja Beverly D’Angelo.

## Näyttelijät

## Aiheesta muualla
* Vegas vie voiton Metacritic-sivustolla
* Vegas vie voiton Rotten Tomatoes -sivustolla
Aitojokikorento

**Aitojokikorento** (*Gomphus vulgatissimus*) on jokikorentoihin kuuluva keltamusta sudenkorento.

## Ulkonäkö ja koko

Aitojokikorento on ulkonäöltään muiden jokikorentolajien kaltainen. Takaruumis muistuttaa muodoltaan nuijaa, ja sen kärkipään jaokkeet ovat selkäpuolelta kokonaan mustat. Ruumiissa on mustan lisäksi keltaista kuviointia, joka haalistuu korennon vanhetessa. Molemmilla sukupuolilla perälisäkkeet ovat väriltään tummat ja jalat miltei täysin mustat. Koiraan perälisäkkeet osoittavat takaruumiin kärjestä vinosti poispäin toisistaan.

Aitojokikorennon takaruumis on 30–38&nbsp;mm pitkä ja takasiipi 28–34&nbsp;mm pitkä.

## Elintavat

Suomessa aikuisia aitojokikorentoja tavataan toukokuun lopusta elokuun puoliväliin. Päälentoaika ajoittuu kesäkuun alkupuoliskolta heinäkuun puoleenväliin.

Aitojokikorennon lentoaika alkaa aiemmin kuin muilla jokikorentolajeilla. Nuorena korennot voivat lentää kuoriutumispaikoiltaan monen kilometrin matkoja, ja niitä esiintyy soilla, teillä ja hakkuuaukeilla.

## Levinneisyys ja elinympäristö

Aitojokikorennon levinneisyysalue ulottuu Länsi-Euroopasta Siperiaan. Lajia tavataan melkein koko Euroopan alueella lukuun ottamatta sen uloimpia alueita. Aasian puolella aitojokikorentoa tavataan Uralille ja Iraniin ulottuvalla alueella. Suomessa laji elää jokseenkin harvinaisena maan eteläosissa. Lajin pohjoisimmat elinalueet ovat Keski-Suomen korkeudella. Kuoriutumispaikoillaan aitojokikorento saattaa olla paikoin tavallista runsaampi.

Aitojokikorennolle tyypillistä elinympäristöä ovat erilaiset joet ja kookkaat purot, mutta se elää myös hapekkailla seisovilla vesillä, kuten tuulisilla järvillä. Lajin asuttamat vesistöt ovat tavanomaisesti hitaammin virtaavia kuin muiden Suomessa tavattavien jokikorentojen. Korennon toukat voivat kuoriutua myös järvillä, jonne ne tulevat todennäköisesti salmesta tai tuuliselta ja kivikkoiselta rannalta.

## Lähteet

## Aiheesta muualla
* Aitojokikorento Korentowikissä
Päivi Häkkinen

**Päivi Häkkinen** (s. 1968) on jyväskyläläinen tietoteknologian opetuskäytön professori. 

Häkkinen työskentelee varajohtajana Jyväskylän yliopiston koulutuksen tutkimuslaitoksessa. Hän on yhteisöllisen oppimisen ja teknologian, oppimisympäristöjen suunnittelun ja arvioinnin sekä oppijalähtöisten oppimisympäristöjen asiantuntija. Päivi Häkkinen työskentelee professorina ja varajohtajana Koulutuksen tutkimuslaitoksessa. Hänen tutkimuksensa koskevat tieto- ja viestintäteknologian opetuskäyttöä erityisesti yhteisöllisen teknologian rooliin oppimisen, ongelmanratkaisun ja arvioinnin tukena. Nykyisin hän on tutkii myös oppimisanalytiikan mahdollisuuksia opiskelijoiden toimijuudelle, teknologiatuettujen oppimisympäristöjen laadun arvioinnille ja virtuaalitodellisuuden lisäarvoa oppimisen näkökulmasta.

## Lähteet
Eric Tangradi

**Eric Tangradi** (s. 10. helmikuuta 1989) on yhdysvaltalainen jääkiekkoilija, joka pelaa NHL-seura New Jersey Devilsin organisaatiossa. Hän on Anaheim Ducksin toisen kierroksen varaus .

Tangradi on saanut lempinimen "The Big Dog" ison koonsa ja pelityylinsä takia.

## Ura
### Amatööriura
Tangradi pelasi kolme kautta OHL-joukkue Belleville Bullsissa. Vuonna 2008 hänet nimettiin Bullsin kapteeniksi. Viimeisellä juniorikaudellaan 2008–2009 Tangradi pelasi onnistuneesti tehden 55 pelaamassaan ottelussa 38 maalia ja 78 pistettä. Kauden aikana 8. joulukuuta 2008 hän solmi kolmivuotisen tulokassopimuksen Anaheim Ducksin kanssa.

26. helmikuuta 2009 Tangradi kaupattiin Anaheimista hyökkääjä Chris Kunitzin kanssa Pittsburgh Penguinsiin, joka antoi vastineeksi puolustaja Ryan Whitneyn.

### Ammattilaisura
Tangradi teki ensimmäisessä ammattilaisottelussaan myös ensimmäisen pisteensä, kun pelasi Pittsburghin AHL-yhteistyöseura Wilkes-Barre/Scranton Penguinsissa Syracuse Crunchia vastaan 3. lokakuuta 2009. Hän syötti Wyatt Smithin maalin toisessa erässä. Ensimmäisen maalinsa ammattilaisena hän teki myöhemmin 11. marraskuuta Portland Piratesia vastaan. 

Tangradi teki NHL-debyyttinsä kauden viimeisessä ottelussa 11. huhtikuuta New York Islandersia vastaan.

Seuraavalla kaudella Tangradi pelasi Pittsburghin harjoitusleirillä. 11. lokakuuta 2010 hän teki ensimmäisen NHL-pisteensä syöttäessään Alex Goligoskin maalin New Jersey Devilsiä vastaan. 15. lokakuuta hän teki ensimmäisen maalinsa New York Islandersia vastaan. 8. joulukuuta Tangradi teki uransa ensimmäisen hattutempun pelatessaan farmissa Toronto Marliesia vastaan.

Helmikuussa 2011 New York Islandersia vastaan pelatussa pelissä Tangradi joutui Trevor Gilliesin päähän kohdistuneen kyynärpäätaklauksen uhriksi. Gillies sai taklauksesta yhdeksän ottelun pelikiellon. Tangradi oli tämän jälkeen kaksi kuukautta sivussa. Tangradi tappeli NHL:ssä ensimmäisen kerran 13. tammikuuta Florida Panthersin Erik Gudbransonin kanssa. 18. huhtikuuta 2012 Tangradi teki ensimmäisen pisteensä pudotuspeleissä kotikaupungissaan Philadelphia Flyersia vastaan syöttäessään Jordan Staalin maalin. Tangradi on Wilkes-Barre/Scranton Penguinsin kaikkien aikojen yhdeksänneksi paras maalintekijä tehtyään 60 maalia 178 pelissä. 

Kaudella 2012–2013 Tangradi kaupattiin Winnipeg Jetsiin vastineeksi kuudennen kierroksen varausoikeudesta .

Ensimmäisen maalinsa Winnipegissä Tangradi teki 3. maaliskuuta 2013 ohittaessaan Tampa Bay Lightningin maalivahti Anders Lindbäckin. 

5. lokakuuta 2014 Tangradi kaupattiin Montreal Canadiensiin. Winnipeg sai hänen tilalleen Peter Budajn ja Patrick Hollandin.
Päiväntasaajan Guinea olympialaisissa

**Päiväntasaajan Guinea** osallistui kesäolympialaisiin ensimmäistä kertaa vuonna 1984 ja on siitä alkaen osallistunut jokaisiin kesäolympialaisiin 2–7 urheilijan joukkueella. Maa ei ole koskaan osallistunut talviolympialaisiin. Maa ei ole voittanut yhtäkään mitalia kisoissa.
Valuvan kuoleman kosto

**Valuvan kuoleman kosto** (*Beware! The Blob*) on Larry Hagmanin ohjaama, vuonna 1972 ensi-iltansa saanut yhdysvaltalainen kauhuelokuva, joka on jatkoa vuoden 1958 elokuvalle Valuva kuolema.

## Juoni
Chester tuo jäänavalta pullon, jossa on erikoinen massa, joka pääsee irralleen ja syö ihmisiä.
Ihmisiä ei uskota, kun he kertovat massasta, kunnes massa on jo hyvin suuri ja löytää tiensä ilmastointikanavasta keilahallille, jossa se saadaan jäädytettyä. Juuri kun kaikki luulevat kauhun olevan ohi, yksi lampuista sulattaa jäätä ja massa valuu kameralle puhuvan seriffin jalkaan.

## Arvioita
*[[Video-opas|Video-oppaassa]]* vuodelta 1994 Bello Romano kirjoittaa, ettei *[[Dallas (televisiosarja)|Dallasin]]* JR:na sittemmin kuuluisuuteen noussutta Larry Hagmania ole tämän perusteella tarkoitettu ohjaajaksi. Hän antaa *Valuvan kuoleman kostolle* yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
*
Maj-Lis Holmberg

**Maj-Lis Ulrika Holmberg** (23. helmikuuta 1922 Helsinki – 29. tammikuuta 1997 Helsinki) oli suomalainen filosofian lisensiaatti, yliopistonlehtori, kääntäjä ja ruotsin kielellä kirjoittanut runoilija.

Holmberg toimi Helsingin yliopistossa ruotsin kielen lehtorina 1961–1988. Hän käänsi erityisesti islantilaista runoutta.

Holmbergin vanhemmat olivat merikapteeni Herman Wilhelm Holmberg ja kanslia-apulainen Aino Aleksandra (o.s. Aaltonen). Holmberg tuli ylioppilaaksi vuonna 1941 ja valmistui filosofian kandidaatiksi Helsingin yliopistosta vuonna 1949 ja lisensiaatiksi 1961. Ruotsinkielen opettajana hän toimi Helsingissä ruotsalaisessa tyttökoulussa (*Svenska flickskolan i Helsingfors* Töölössä) vuosina 1948–1953. Helsingin yliopistossa hän aloitti vuonna 1952.

## Teoksia
* *Bålet* : dikter. Holger Schildts förlag, Helsingfors 1948
* *Om glädje och oglädje : dikter : samt tretton nyisländska dikter i svensk tolkning*. Schildt, Helsingfors 1973
* *O ljusa jordiska morgon : röster från en kyrkogård*. Schildt, Helsingfors 1986

## Käännöksiä
* Jussi Vesa : *Singer hundra år*. Singer Sewing Machine, Helsingfors 1951
* Jón úr Vör : *Blåa natten över havet* : dikter ; i tolkning av Maj-Lis Holmberg. Schildt, Helsingfors 1976
* *Ja tunturin takaa kuulet - : Islannin sodanjälkeistä lyriikkaa* ; valik. ja islannin kielestä suom. Maj-Lis Holmberg. Weilin + Göös, Espoo 1977
* Steinn Steinarr : *Kanske har du aldrig varit till* : dikter ; i tolkning av Maj-Lis Holmberg. Schildt, Helsingfors 1979
* *Europa slutar här* : 5 isländska lyriker : dikter av Snorri Hjartarson et al. ; i tolkning från isländska av Maj-Lis Holmberg. Schildt, Helsingfors 1983

## Palkinnot
* Valtion kääntäjäpalkinto 1975

## Lähteet
*  (Archive.org)
* Kirjasampo.fi : Maj-Lis Holmberg
* Helsingin yliopiston opettaja- ja virkamiesluettelo 1918-2000 : Pohjoismaiset kielet

## Viitteet
Salween

**Salween** (; ; , pinyin: Nù Jiāng (**Nujoki**); Shan: Nam Kong (Kong -joki); ) on noin 2&nbsp;815 kilometriä pitkä joki, joka virtaa Tiibetin ylängöltä Andamaanienmereen Kiinan, Myanmarin ja Thaimaan läpi. Jyrkät kanjonimaiset rinteet reunustavat patoamatonta jokea. Salween on yksi maailman pisimmistä vapaasti virtaavista joista. Joen valuma-alueella asuu noin seitsemän miljoonaa ihmistä. Joen keskivaiheen valuma-alue kuuluu vuonna 2003 UNESCOn maailmanperintöluetteloon lisättyyn Yunnanin kolmen rinnakkaisen joen suojelualueisiin.

## Lähteet

## Aiheesta muualla

*Yunnanin kolmen rinnakkaisen joen suojelualueet (whc.unesco.org)
Arnulf

**Arnulf** on saksalaisperäinen miehen etunimi. Se tulee saksan kielen sanoista *arn* ’kotka’ ja *ulf* ’susi’.

Suomessa nimi Arnulf on Digi- ja väestötietoviraston tietojen mukaan noin kahdellakymmenellä henkilöllä, joista kaikki ovat 1900-luvulla syntyneitä.

## Tunnettuja Arnulfeja
* Arnulf Kärnteniläinen (850–899), Pyhän saksalais-roomalaisen keisarikunnan hallitsija
* Arnulf Louvainilainen (n. 1200–1250), belgialainen sistersiläisluostarin apotti ja kirjailija
* Arnulf Metziläinen (582–640), ranskalainen piispa
* Arnulf Øverland (1889–1968), norjalainen runoilija ja taiteilija
* Arnulf (k. 937), Baijerin herttua

## Lähteet
Benjamin Tatar

**Benjamin ”Ben” Tatar** (23. tammikuuta 1930 Pittsburgh, Pennsylvania &ndash; 29. marraskuuta 2012 Pittsburgh, Pennsylvania) oli yhdysvaltalainen näyttelijä, joka työskenteli niin elokuva-, televisio-, teatteri- kuin ääninäyttelijänäkin.

Tatar kiinnostui näyttelemisestä ja viihteestä ollessaan opiskelijana Schenley High Schoolissa Pittsburghissa. Hän aloitti näyttelemisen Pittsburgh Playhousessa ja YM&WHA:ssa. Tatar värväytyi Yhdysvaltain maavoimiin Korean sodan aikaan. Sodasta kotiuduttuaan hän kävi Pittsburghin yliopistoa, missä hän opiskeli draamaa ja englannin kieltä. Tatar pääsi stipendin kautta New Yorkin American Theatre Wingiin vuonna 1955.

Tatar aloitti televisiouransa kameran takana muun muassa vastailemalla televisiosarjatähtien ihailijakirjeisiin. Tatarista tuli Jackie Gleasonin henkilökohtainen assistentti, ja vuodesta 1964 Tatar alkoi esiintyä elokuvissa. Tatar työskenteli Espanjassa 1960- ja 1970-luvuilla muun muassa ohjaajana ja ääninäyttelijänä televisiossa ja elokuvissa. Tatar puhui sujuvasti englannin lisäksi myös ranskaa, saksaa, italiaa ja espanjaa.

Vuonna 1981 Tatar muutti New Yorkista takaisin Pittsburghiin huolehtimaan äidistään. Tatar asettui Pittsburghin Highland Parkin kaupunginosaan, missä hän asui yli kolmekymmentä vuotta. Pittsburghiin palattuaan Tatar työskenteli näyttelijänä lähinnä paikallisissa teattereissa, mutta esiintyi myös elokuva- ja televisiotuotannoissa, joita kuvattiin Pittsburghin alueella.

Tatar kirjoitti omaelämäkerran *The Dream Never Dies*, jota ei kuitenkaan koskaan julkaistu. Omaelämäkerrassaan hän kertoo muun muassa uransa alusta, työskentelystään muiden näyttelijöiden kanssa, ääninäyttelytyöstään Espanjassa ja parisuhteestaan Ava Gardnerin kanssa. Näyttelemisen ohella Tatar teki myös ristikoita Dell Publishingille. Tatar kuoli 82-vuotiaana krooniseen keuhkosairauteen Pittsburghin Shadysidessa. Tatar ei elämänsä aikana koskaan avioitunut, ja hänet haudattiin B’nai Israel -hautausmaalle.

## Lähteet

## Aiheesta muualla
*
Spahi-luokka

**Spahi-luokka** oli Ranskan laivaston seitsemän vuosina 1908–1912 vesille lasketun mäntämoottorein varustetun 450 tonnin hävittäjän muodostama alusluokka. Luokan alukset olivat käytössä ensimmäisessä maailmansodassa.

## Taustaa
Tammikuussa 1906 Augustin Normand julkaisi kaksi suunnitelmaa, joissa esiteltiin Claymore-luokasta paranneltu hävittäjä. Suunnitelmat olivat hänen viimeisiään, koska hän kuoli 11. joulukuuta 1906. Aiemmasta poiketen luokassa oli vain samanlaisia 65 millimetrin tykkejä ja kolme 450 millimetrin torpedoputkea, mikä perustui laivaston esitykseen kolmannen torpedoputken sijoittamiseksi keulaan. Aluksissa oli mäntämoottorit ja neljä kattilaa sijoitettuna kahteen erilliseen tilaan. Peräsin, joka oli sijoitettu aiemmin potkurien etupuolelle, oli siirretty potkurien taakse. Suunnitelmassa B oli kävelysiltaa kallistettu kuten aiemmissa aluksissa, mikä lisäsi leveyttä ja uppoumaa parannettaessa vakautta. Normandin suosittelemassa suunnitelmassa A ei ongelmaa ollut. Comité technique hyväksyi suunnitelman A kokouksessaan 3. helmikuuta 1906 ja päätöksen vahvisti 3. toukokuuta Directeur centrale des constructions navales. Suunnitelman toteutusta ehdotettiin laivastoministeri Thomsonille, jotta vuoden 1906 hankintojen hävittäjät muistuttaisivat suunnitelmassa esitettyjä.

## Alukset
Vuoden 1910 budjetti sisälsi viisi 800 tonnin ja kaksi 450 tonnin hävittäjää sekä kaksi avomerikelpoista torpedovenettä. Keveämmistä hävittäjistä valittiin toimitusvarmin ratkaisu, joka oli mäntämoottorilla ilman pakotettua voitelua oleva. Alukset olivat myös ainoat 450 tonnin hävittäjät, jotka valmistettiin laivaston telakoilla.

## Lähteet

*
*

### Viitteet
Dying Light

**Dying Light** on Techlandin kehittämä ja Warner Bros. Interactive Entertainmentin julkaisema toimintaseikkailu- ja selviytymiskauhupeli. Peli julkaistiin vuonna  Linuxille, Microsoft Windowsille, PlayStation 4:lle ja Xbox Onelle.

Pelistä on julkaistu päivitysversio *Enhanced Edition*, joka on korvannut aiemman version ja sisältää useita parannuksia.

Pelille on julkaistu jatko-osa *[[Dying Light 2]]*.

## Pelaaminen
Pelissä ideana on selviytyä zombiepidemian riivaamassa avoimessa pelimaailmassa. Päiväsaikaan pelaajan tulee etsiä tarvikkeita, virittää ansoja sekä pelastaa satunnaisia selviytyjiä. Yön tullessa pelaaminen tulee vaarallisemmaksi, sillä zombeista tulee aggressiivisempia kuin päiväsaikaan. Pelissä on yli sata erilaista asetta käytettävänä ja lisää voi myös itse valmistaa. Peli tulee sisältämään verkkomoninpelin.

Pelissä on ”free-run” -mekaniikka, jossa pelaaja pystyy käyttämään esimerkiksi talojen kattoja ja seiniä kulkureittinään. Tämä auttaa epidemian riivaamassa maailmassa liikkumista huomattavasti. David Belle, parkourin ”isä”, auttoi Techlandia pelin liikkumisen suunnittelussa.

## Juoni
Pelitapahtumat sijoittuvat Harranin kuvitteelliseen kaupunkiin joka on jäänyt zombiepidemian jalkoihin, minkä seurauksena se on eristetty muusta maailmasta.Useimmat Harranin asukkaat ovat muuttuneet zombinpureman välityksellä epäkuolleiksi, ihmislihaa himoitseviksi olennoiksi, joita on monia erilaisia variaatioita. Kyle Crane, GRE:n (Global Relief Effort) agentti, lähetetään alueelle etsimään tärkeää kansiota.

## Vastaanotto
Peli on saanut Gamereactorin arvostelussa arvosanan 8/10.

## Ääniraita
Pelin ääniraidan on tehnyt Paweł Błaszczak.

## Ääninäyttelijät

## Lähteet

## Aiheesta muualla
* 
* 
*Virallinen sivusto
Jonathan Duhamel

**Jonathan Duhamel** (s. 24. elokuuta 1987) on kanadalainen pokeriammattilainen, joka voitti vuoden 2010 World Series of Pokerin pääturnauksen. Hän ansaitsi voitostaan lähes 9 miljoonaa Yhdysvaltain dollaria ja hänestä tuli samalla kautta aikain ensimmäinen kanadalainen, joka on tuon kyseisen turnauksen onnistunut voittamaan.

Duhamel on kotoisin Bouchervillestä, noin 10 minuutin matkan päästä Montrealista. Pokerin ulkopuolella Duhamel tunnetaan aktiivisesta jääkiekon seuraamisestaan ja vuoden 2010 Wsop pääturnauksen voittorahoistaan hän lahjoittikin 100 000 Yhdysvaltain dollaria suosikkijoukkueensa Montreal Canadiensin lasten säätiölle.

Vuonna 2014 Duhamelin liveturnausansiot ylittivät 12,4 miljoonaa Yhdysvaltain dollaria.

## Lähteet
Aetos-luokka

**Aetos-luokka** oli Kreikan kuninkaallisen laivaston neljän Argentiinan vuonna 1909 tilaaman hävittäjän muodostama alusluokka. Ranskan laivasto valtasi alukset joulukuussa 1916 liittäen ne laivastoonsa *Pantheria* lukuun ottamatta.

## Alukset
Argentiina tilasi alukset vuonna 1909 eli jo ennen ensimmäistä maailmansotaa. Kreikka osti 12. syyskuuta 1912 alukset 148&nbsp;000 punnan kappalehintaan juuri ennen niiden kuin alukset olisivat aloittaneet matkansa Argentiinaan.

Valmistuessa aluksilla oli viisi korsteenia. Niiden propulsiojärjestelmän polttoaineena oli sekä öljy että kivihiili. Vuosina 1924-1935 alukset modernisoitiin Cowesissa Samuel White and Companyn telakalla, jolloin kivihiilikattilat vaihdettiin neljään öljykäyttöiseen Yarrow-kattilaan ja samalla korsteenien määrä laski kahteen. Aluksille valmistettiin uusi komentosilta ja etukannen tykkiä siirrettiin edemmäs. Aluksen alkuperäiset neljä yksittäistä torpedoputkea korvattiin kahdella kolmiputkisella torpedosarjalla. Aluksille asennettiin ilmatorjuntaa varten kaksi yksiputkista kahden naulan ilmatorjuntatykkiä tasanteelle, joka rakennettiin torpedoputkien väliin. Kunkin aluksen modernisointi maksoi noin 110&nbsp;000 puntaa, mutta modernisoiti osoittautui kuitenkin onnistuneeksi. Alukset saavuttivat modernisoinnin jälkeisissä koeajoissa reilun 31 solmun nopeuden.

*Aetos* ja *Panthir* modernisoitiin uudelleen 1937-1938, jolloin ne varustettiin miinalaivoiksi. Alusten varustukseen lisättiin 40 miinaa.

## Lähteet
*
*

### Viitteet
Meeri Hakala

**Meeri Mirjami Hakala**, o. s. *Salomaa* (25. helmikuuta 1922 Vilppula – 29. heinäkuuta 1994) oli suomalainen näytelmäkirjailija.

## Näytelmiä
* *Vaimoniko uskoton* : komedia. 1971
* *Enemmän kuin ystävä* : näytelmä. 1972
* *Kuljen joukossa* : tv-näytelmä. 1974
* *Syysvehnää* : komedia. 1974
* *Terveiset Pariisista* : komedia. 1976
* *Piru kaiken periköön* : näytelmä. 1976
* *Rakasta minua Napoleon* : näytelmä. 1978
* *Kunkku-Kenkkunen* : lastennäytelmä. 1979
* *Jellonan kehtolaulu* : lastennäytelmä. 1982
* *Misu ja Puppeli* : lastennäytelmä. 1982
Lähde: 

## Lähteet
* 

### Viitteet
Arnulf (keisari)

**Arnulf Kärnteniläinen** (; 850 – 8. joulukuuta 899) oli karolingien hallitsijasukuun kuulunut hallitsija, joka oli Itä-Frankian kuningas vuodesta 887, kiistelty Italian kuningas vuodesta 894 ja Pyhän saksalais-roomalaisen keisarikunnan hallitsija vuodesta 896 kuolemaansa asti.

Arnulf Kärnteniläinen oli Kaarle Paksun vanhemman veljen, Baijerin kuninkaan Karlomanin, avioton lapsi. Arnulfilla oli Ota-niminen vaimo, jonka kanssa hänellä oli poika Ludvig Lapsi. Arnulfilla oli myös kaksi aviotonta poikaa, Ratold ja Zwentibold, joista jälkimmäisestä hän teki Lotharingian kuninkaan vuonna 895. Arnulf kruunattiin Pyhän saksalais-roomalaisen keisarikunnan hallitsijaksi 22. helmikuuta 896, ja hän hallitsi sitä kuolemaansa, 8. joulukuuta 899, asti. Itä-Frankian kuninkuus periytyi tuolloin vasta kuusivuotiaalle Ludvig Lapselle.

## Katso myös
* Kärnten

## Lähteet

## Aiheesta muualla
Meidän kaupunkimme

**Meidän kaupunkimme** (*Our Town*) on yhdysvaltalaisen Thornton Wilderin kolminäytöksinen näytelmä, joka sai kantaesityksensä 1938. Se sijoittuu kuvitteelliseen pikkukaupunkiin Yhdysvaltain New Hampshiren osavaltiossa. Ajallisesti se ulottuu vuodesta 1901 vuoteen 1913. Näytelmä on tarkoitettu esitettäväksi ilman perinteisiä lavasteita niin, että näyttelijät ilmaisevat elein kulloisenkin toimintansa. Esimerkiksi toisen kerroksen ikkunoista toisilleen yli kadun huutelevat hahmot seisovat kumpikin omilla korkeilla tikkaillaan. Thornton käyttää ”metateatterin” keinoja kuten katsojia esittäviä roolihahmoja ja näyttämömestaria, joka kertojana vie tarinaa eteenpäin puhuen suoraan katsojille.

*Our Town* sai kantaesityksensä McCarter-teatterissa New Jerseyn Princetonissa 22. tammikuuta 1938. Sieltä se siirtyi Broadwaylle, menestyi loistavasti ja sai Pulitzer-palkinnon. Sitä esitetään yhä paljon.

Näytelmän ovat suomentaneet Reijo Lehtonen vuonna 1978 ja Teemu Kaskinen vuonna 2010. Sen Suomen ensi-ilta oli Kansallisteatterissa 29. marraskuuta 1939.

## Juoni
Tarinan keskiössä kautta vuosien ovat tohtori Gibbsin poika George ja sanomalehtimies Webbin tytär Emily. He käyvät aluksi high schoolia yhdessä, ihastuvat toisiinsa limonadibaarissa, menevät naimisiin ja saavat lapsen. Perheen toista lasta synnyttäessään Emily kuolee, mutta aviopari tapaa vielä kolmannessa näytöksessä hautausmaalla, kun Emily nousee hetkeksi haudastaan. Tämän päätarinan lisäksi näytelmässä on useita sivuhahmoja ja heidän sivutarinoitaan.

## Sovituksia näytelmästä
Sam Wood ohjasi näytelmästä samannimisen elokuvan *[[Meidän kaupunkimme (elokuva)|Meidän kaupunkimme]]* vuonna 1940, rooleissa muiden muassa William Holden ja Beulah Bondi.

*Meidän kaupunkimme* on Yhdysvalloissa ja muissa maissa sovitettu monet kerrat radiokuunnelmiksi ja televisionäytelmiksi. Vuonna 1955 siitä tehtiin televisiolle musikaaliversio, jossa näyttelivät muide muassa Frank Sinatra, Paul Newman ja Eva Marie Saint. Vuonna 2003 Paul Newman oli mukana näytelmän toisessa televisioversiossa. Säveltäjä Ned Rorem on tehnyt tarinasta oopperan ja vuonna 1994 Philip Jerry teki siitä balettikoreografian Aaron Coplandin musiikkiin. Tanssiteosta on esittänyt ainakin American Repertory Ballet.

## Lähteet

## Aiheesta muualla

* Vuonna 1940 valmistunut elokuva ''Our Town'' vapaasti ladattavissa archive.org-palvelussa
* Juonitiivistelmä ja kriittinen arvio The Thornton Wilder Societyn sivustolla
* Dokumenttivideo teoksen merkityksestä The Thornton Wilder Societyn sivustolla
Kenttälinnoitus

**Kenttälinnoitus** on sotilaallinen puolustusrakennelma, jolla pyritään parantamaan puolustajan mahdollisuuksia selviytyä vihollisen sotilaallisesta hyökkäyksestä. 
Sotilaat voivat rakentaa kenttälinnoitteen sodan aikana paikalla olevasta materiaalista.
Kenttälinnoitus on enemmän aikaa vaativa kuin pikalinnoitus, mutta ei sisällä kestävien pysyvien rakennelmien luonnetta, niin kuin kantalinnoitus.

## Lähteet
Pikalinnoitus

**Pikalinnoitus** on keveästi rakennettujen ja nopeasti aikaansaatujen puolustusasemien rakentamista hyökkäyksen vastaanottamiseksi. Pikalinnoitusta raskaampaa linnoittamista on kenttälinnoittaminen. Raskainta linnoittamista on kantalinnoittaminen
Peel

**Peel** voi tarkoittaa:

*Peel, kylä Mansaarella
*Peel, aluekunta Kanadan Ontariossa
*Peel, saari Australiassa
*Peel, joki Australiassa
*Peel, joki Kanadassa
*Peel, metsäalue Alankomaissa 
*Peel, entinen automerkki
Borsdorf

**Borsdorf** on yksi vanhimmista viljellyistä omenalajikkeista maailmassa. Se on tunnettu ainakin vuodesta 1561. Lajike on ilmeisesti peräisin samannimisesta Saksan kaupungista.

## Lähteet
Lady Apple

**Lady Apple** tai **Api** on eräs omenalajike. Erään tarinan mukaan roomalainen poliitikko Claudius Appius toi 300-luvulla eaa. lajikkeen Roomaan Peloponnesokselta. Aurinkokuningas Ludvig XIV sanoi sen olevan ainoa tarhauksen arvoinen omena.

## Lähteet